निर्णायक खेल आज
नेपाली टिमले एएफसी यू–१९ महिला च्याम्पियनसिप २०१९ छनोटको दोस्रो चरण प्रवेशका लागि निर्णायक खेलमा आइतबार पाकिस्तानविरुद्ध प्रतिस्पर्धा गर्दै छ  ।  बैंककस्थित चोनबुरी रंगशालामा हुने खेलमा जित हात पार्न सके नेपाल समूह ‘बी’ मा उपविजेता हुनसक्छ  ।
काठमाडौँ — नेपाली टिमले एएफसी यू–१९ महिला च्याम्पियनसिप २०१९ छनोटको दोस्रो चरण प्रवेशका लागि निर्णायक खेलमा आइतबार पाकिस्तानविरुद्ध प्रतिस्पर्धा गर्दै छ  । बैंककस्थित चोनबुरी रंगशालामा हुने खेलमा जित हात पार्न सके नेपाल समूह ‘बी’ मा उपविजेता हुनसक्छ  ।पहिलो खेलमा थाइल्यान्डसँग ३–० ले हारेको नेपालले दोस्रोमा भारतमाथि २–० को जित निकालेको थियो । दुवै गोल रेखा पौडेलले गरेकी थिइन् । लगातार दुई खेलमा पहेँलो कार्ड पाएकीले उनी पाकिस्तानविरुद्ध मैदानमा उत्रन पाउने छैनन् । समूहको अर्को खेलमा आयोजक थाइल्यान्ड र भारतवीच प्रतिस्पर्धा हुनेछ । त्यसमा भारतले अविश्वसनीय सफलता हात पारेमा समूहको समीकरण फेरबदल हुनसक्छ ।